Diari Oficial de la Generalitat Valenciana


Sumari del DOGV 9930, del 05-09-2024 (2024/8536)

RESOLUCIÓ de 29 de juliol de 2024, per la qual es convoquen els Premis a la Innovació en matèria de serveis socials a la Comunitat Valenciana Amparo Moreno Vañó.
-----------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8536

CVE
:   UDDK-B-8560-1801

Data del document
:   29-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * servei social
    * distinció honorífica
    * legislació
    * assistència social

En el marc de les actuacions de la Vicepresidència i Conselleria de Servicis Socials, Igualtat i Vivenda de potenciar la innovació en les polítiques socials, es va publicar l’Orde 10/2018, d’11 d’octubre, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores per a la creació dels Premis a la Innovació en Matèria de Servicis Socials a la Comunitat Valenciana Amparo Moreno Vañó (DOGV 8406 / 19.10.2018) (d’ara en avant, Orde 10/2018, d’11 d’octubre), modificada per l’Orde 4/2021, de 8 de juliol de 2021 (DOGV 9126 / 13.07.2021), amb la qual es pretén premiar iniciatives que per la seua capacitat innovadora contribuïsquen a potenciar qualitativament el model social de la Comunitat Valenciana; aquelles creades i impulsades per les administracions públiques locals o per entitats d’iniciativa social de la Comunitat Valenciana en els àmbits de la prevenció de l’exclusió social, la protecció a les persones i les seues famílies, l’autonomia personal i la promoció de la inclusió, presentant experiències reals, vinculades a realitats socials concretes, que permeten fer front a nous reptes per a la innovació social i motivar l’esperit emprenedor dels servicis socials.

Mitjançant resolucions de 19 de desembre de 2018 (DOGV 8452 / 27.12.2018) i de 23 d’agost de 2022 (DOGV 9418/02.09.2022), de la Vicepresidència i Conselleria d’Igualtat i Polítiques Inclusives, es van convocar la primera i segona edició, respectivament, dels premis esmentats, que van ser adjudicats mitjançant resolucions de 9 de setembre de 2019 (DOGV 8646/01.10.2019) i de 12 de desembre de 2022 (DOGV 9489/14.12.2022), també respectivament.

La Llei 8/23, de 27 de desembre, de pressupostos de la Generalitat per a l’exercici 2024, preveu l’existència de la línia de subvenció S1128 «Premis Innovació en Servicis Socials» en l’aplicació pressupostària M3106.92.07.656H18.3, dotada amb un import de 24.000 euros per a la convocatòria i concessió de la tercera edició dels premis esmentats.

En virtut del que s’ha exposat i de conformitat amb l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, així com amb la Llei 5/1983, de 30 de desembre, del Consell, i el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:

*Primer. Objecte de la convocatòria*

1. Es convoquen per a l’exercici 2024 els Premis a la Innovació en Matèria de Servicis Socials a la Comunitat Valenciana Amparo Moreno Vañó.

2. En el que no s’ha establit en la present resolució, s’haurà de tindre en compte el que es disposa en les bases d’esta convocatòria que figuren en l’Orde 10/2018, d’11 d’octubre, modificada per l’Orde 4/2021, de 8 de juliol de 2021.

*Segon. Objecte dels premis*

Seran susceptibles de ser premiades aquelles actuacions i iniciatives innovadores desenvolupades o en procés d’implementació per les administracions públiques locals o bé per entitats d’iniciativa social en l’àmbit de la Comunitat Valenciana, que representen models de bones pràctiques, en el marc de la prevenció de l’exclusió social, la protecció a les persones i les seues famílies, l’autonomia personal i la promoció de la inclusió.

*Tercer. Participants*

Podran participar en la present convocatòria les administracions públiques locals i les entitats d’iniciativa social, per si soles o agrupades, l’àmbit d’actuació de les quals siga la Comunitat Valenciana.

*Quart. Requisits dels participants*

1. Els participants no han de trobar-se en cap dels supòsits de prohibició per a obtindre la condició de persona jurídica beneficiària establits en l’article 13 de la Llei 38/2003, de 17 de novembre, general de subvencions.

2. Els participants no hauran d’estar incursos en alguna de les causes d’incompatibilitat previstes en l’article 18 de l’Orde reguladora de les bases i l’apartat quinzé de la present resolució.

3. Els participants hauran d’estar inscrits, o haver-ho sol·licitat, en el Registre general de titulars d’activitats, servicis i centres de servicis socials de la Comunitat Valenciana, dins del termini de presentació de sol·licituds que s’establix en la present convocatòria.

*Quint. Modalitats*

1. Els premis s’adjudicaran en dos modalitats:

a) Bones pràctiques o pràctiques innovadores per a les administracions públiques locals.

b) Bones pràctiques o pràctiques innovadores per a les entitats d’iniciativa social de la Comunitat Valenciana

2. Cada modalitat estarà integrada per quatre premis: el primer premi, segon premi i tercer premi consistiran en la percepció de la quantia econòmica que s’establix en l’apartat Sext d’esta resolució, i el quart premi consistirà en una menció especial, sense dotació econòmica.

3. En cas que, en alguna de les seues modalitats, la comissió de valoració respectiva considere que el rigor i la qualitat dels treballs presentats són insuficients, es podran declarar deserts alguns dels premis i, en este cas, l’import s’incrementarà proporcionalment als premis restants d’esta modalitat.

*Sext. Quantia dels premis i dotació pressupostària*

1. Cada una de les modalitats descrites en l’apartat quint estaran integrades per quatre premis respectivament, segons es detalla a continuació:

a) Per a la modalitat de bones pràctiques o pràctiques innovadores per a les administracions públiques locals:

1r. Primer premi amb una dotació econòmica de 6.000 euros.

2n. Segon premi amb una dotació econòmica de 4.000 euros.

3r. Tercer premi amb una dotació econòmica de 2.000 euros.

4t. Quart premi consistent en una menció especial, sense dotació econòmica.

b) Per a la modalitat de bones pràctiques o pràctiques innovadores per a les entitats d’iniciativa social de la Comunitat Valenciana.

1r. Primer premi amb una dotació econòmica de 6.000 euros.

2n. Segon premi amb una dotació econòmica de 4.000 euros.

3r. Tercer premi amb una dotació econòmica de 2.000 euros.

4t. Quart premi consistent en una menció especial, sense dotació econòmica.

2. La Llei 8/23, de 27 de desembre, de pressupostos de la Generalitat per a l’exercici 2024, preveu l’existència de la línia de subvenció S1128 en l’aplicació pressupostària C6674.44.15.830C68.3, dotada amb un import de 24.000 euros. Així mateix, el Pla estratègic de subvencions, de la Vicepresidència Segona i la Conselleria de Serveis Socials, Igualtat i Habitatge, per al període 2024- 2026, aprovat per la Resolució 18 de juny de 2024, i publicat en el DOGV núm. 9875, de 20 de juny de 2024, inclou la línia de subvenció objecte d’esta convocatòria.

3. La Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials durà a terme en els termes establits en el pla de control aprovat per la Resolució del director general de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials, de 28 de febrer de 2024, i publicat en el DOGV núm. 9802 de data 5 de març de 2024, de conformitat amb el que s’establix en l’apartat 3 de l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions. El tipus de control serà administratiu, es podrà seleccionar una mostra aleatòria de projectes representativa en cada una de les convocatòries per a la comprovació de determinats aspectes tècnics, econòmics o administratius i el percentatge mínim de subvenció per a controlar serà del 10 % de l’import finançat.

*Sèptim. Forma i termini de les sol·licituds*

1. Per cada administració pública local o entitat d’iniciativa social es podrà presentar, com a màxim, una única sol·licitud de participació en la respectiva modalitat.

2. De conformitat amb el que establix l’article 14.2 de la Llei 39/2015, d’1 d’octubre, del procediment administratiu comú de les administracions públiques, la sol·licitud i la documentació que les acompanya es presentaran exclusivament per via electrònica, mitjançant la firma electrònica de l’entitat sol·licitant o de la persona que la represente. A l’efecte de participació en la present convocatòria, es considera que la subscripció de la sol·licitud de presentació telemàtica per les entitats sol·licitants o per les persones que les representen implica la capacitat d’actuar necessària per a: sol·licitar l’ajuda, permetre l’accés a la plataforma autonòmica d’interoperabilitat, designar el compte bancari en què es transferirà, si és el cas, la subvenció i assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).

La sol·licitud de presentació telemàtica i la documentació annexa estarà accessible en la guia PROP:

<https://www.gva.es/va/web/ciutadania?codigo=1049225>  i en l’enllaç de la seu electrònica de la Generalitat:

<http://sede.gva.es/va/>

3. Les administracions i entitats aspirants al premi també podran presentar els seus treballs en el Registre de la Vicepresidència i Conselleria de Servicis Socials, Igualtat i Vivenda, situat a la Ciutat Administrativa Nou d’Octubre, carrer de la Democràcia, 77, de València, omplint la corresponent sol·licitud a la qual s’acompanye un sobre amb la documentació que indique «Premis Innovació en Servicis Socials «Amparo Moreno Vañó»».

4. La sol·licitud estarà accessible en la seu electrònica de la Generalitat: <https://sede.gva.es/va/tramit-generic>

5. El formulari de sol·licitud ha de contindre:

a) Una declaració responsable mitjançant la qual es manifeste, amb la seua responsabilitat, que totes les dades arreplegades en la sol·licitud són verídiques, i que es troba en possessió de la documentació que així ho acredita, i quedarà a la disposició de la Vicepresidència i Conselleria de Servicis Socials, Igualtat i Vivenda, per a la comprovació, el control i la inspecció que s’estimen oportuns. D’acord amb el que disposa la legislació del procediment administratiu, la inexactitud, la falsedat o l’omissió, de caràcter essencial, de qualsevol dada o manifestació en la declaració responsable esmentada, així com la falta d’acreditació dels requisits que s’exigixen, determinarà la impossibilitat de continuar en la convocatòria, sense perjuí de la responsabilitat en què incórreguen.

b) En el cas de les entitats d’iniciativa social:

1r. Còpia compulsada dels estatuts de l’entitat sol·licitant degudament aprovats i registrats.

2n. Document que acredite, en funció dels estatuts, la persona que tinga la capacitat de representar l’entitat i d’actuar en el seu nom, incloent-hi la capacitat de fer les operacions bancàries necessàries per a percebre les ajudes que es reben, si és el cas, per compte de l’entitat.

c) Les administracions públiques locals i les entitats d’iniciativa social hauran de donar d’alta o modificar les seues dades a través del sistema PROPER en compliment de l’Orde 2/2022 de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució, de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és:

<https://www.gva.es/va/inicio/procedimientos?id_proc=22292>

d) Autorització a l’òrgan convocant, que es farà constar en l’annex I, perquè este, de manera directa i per mitjans telemàtics:

1. Comprove les dades fiscals identificatives de l’entitat sol·licitant obrants en l’Agència Estatal d’Administració Tributària i les dades d’identitat de la persona representant legal, mitjançant el Sistema de Verificació de Dades d’Identitat, segons establix el Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives, i el Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana i resta de normativa aplicable, en els procediments gestionats per l’Administració de la Generalitat i el seu sector públic. Això no obstant, si de les comprovacions efectuades resulta alguna discordança amb les dades facilitades en la sol·licitud, la persona que instruïsca el procediment quedarà facultada per a fer les actuacions procedents per a aclarir-la.

2. Obtinga l’acreditació que afirme que l’entitat sol·licitant està al corrent en el compliment de les seues obligacions tributàries amb l’Agència Estatal de l’Administració Tributària i amb la Hisenda de la Generalitat, i de les seues obligacions amb la Seguretat Social, previstes en l’article 13 de la Llei 38/2003, de 17 de novembre, general de subvencions, i en els articles 18, 19 i 22 del Reial decret 887/2006, de 21 de juliol, pel qual s’aprova el reglament d’esta llei.

Sense perjuí de l’anterior, la persona sol·licitant podrà denegar expressament el consentiment d’esta autorització, i en estos supòsits haurà de presentar còpia compulsada o autenticada del NIF de l’entitat sol·licitant; còpia compulsada o autenticada del document nacional d’identitat, passaport o targeta d’identificació d’estranger de la persona representant legal, segons siga procedent, i els certificats que acrediten el compliment de les obligacions esmentades o, si no està obligat a presentar les declaracions o els documents a què aquelles es referixen, haurà d’acreditar-ne el compliment mitjançant una declaració responsable.

e) Declaració responsable que l’entitat no està incursa en cap de les circumstàncies previstes en l’article 13 de la Llei 38/2003, de 17 de novembre, general de subvencions, que impedixen obtindre la condició de beneficiària de subvencions públiques, i que es troba al corrent del compliment de les obligacions de reintegrament de subvencions que, si és el cas, se li hagueren exigit, inclosa en l’annex I; així com del compliment del que s’establix en el punt 2 de l’apartat quart i en l’apartat quinzé d’esta resolució.

f) Una autorització perquè l’Administració publique totalment o parcialment el treball presentat en cas de ser premiat.

g) Aquella altra documentació addicional que l’entitat sol·licitant considere precisa per a la valoració oportuna de la seua sol·licitud, d’acord amb els criteris de valoració establits en la present convocatòria.

h) Una indicació que les dades de caràcter personal podran ser incloses en un fitxer per al tractament per la persona titular responsable d’este, en l’ús de les funcions pròpies que tinga atribuïdes i en l’àmbit de les seues competències.

*Octau. Projectes per a presentar*

Juntament amb la sol·licitud, s’haurà d’adjuntar un exemplar del treball o projecte en suport digital.

Este projecte haurà de contindre la seua descripció, que haurà d’estar escrita en format Word, lletra Times New Roman, grandària 12, interlineat 1,5, amb les pàgines numerades i que incloga un índex. El projecte haurà de ser d’un mínim de 50 pàgines i un màxim de 100.

El projecte haurà de contindre els camps d’informació següents, en funció de la modalitat a la qual s’opte:

A) Bones pràctiques o pràctiques innovadores per a les administracions públiques locals:

1r. Dades de l’entitat local:

a) Nom

b) Nombre d’habitants de l’entitat local

c) CIF

d) Representant

e) Persona de contacte i càrrec en l’entitat local

f) Adreça

g) Telèfon

h) Correu electrònic

2n. Actuacions i iniciatives presentades. Per a cada actuació i iniciativa presentada, s’haurà d’aportar la informació següent:

a) Breu descripció de l’actuació i iniciativa.

b) Diagnòstic previ: necessitats detectades, àrees de millora, objectius per a aconseguir, ferramentes i mètode d’avaluació.

c) Enumeració del conjunt d’actuacions desenvolupades.

d) Administracions públiques locals o persones implicades que han contribuït al desenvolupament de la iniciativa innovadora.

e) Recursos materials i econòmics empleats.

f) Procés d’implementació: enfocament, descripció i desplegament de les diferents fases que han sigut necessàries per a desenvolupar la iniciativa innovadora.

g) Resultats obtinguts: descripció de les millores aconseguides a partir d’indicadors usats per a la valoració.

h) Innovació en servicis socials: justificació del caràcter innovador de l’actuació desenvolupada, aportant, si és el cas, dades sobre la transferència a altres administracions públiques locals.

B) Bones pràctiques o pràctiques innovadores per a les entitats d’iniciativa social

1r. Dades de l’entitat:

a) Nom

b) Tipus d’entitat

c) CIF

d) Adreça

f) Representant

g) Persona de contacte i càrrec en l’entitat

h) Telèfon

i) Correu electrònic

2n. Actuacions i iniciatives presentades. Per a cada actuació i iniciativa presentades, s’haurà d’aportar la informació següent:

a) Breu descripció de l’actuació i iniciativa.

b) Diagnòstic previ: necessitats detectades, àrees de millora, objectius per a aconseguir, ferramentes i mètode d’avaluació.

c) Enumeració del conjunt d’actuacions desenvolupades.

d) Entitats d’iniciativa social o persones implicades que han contribuït al desenvolupament de la iniciativa innovadora.

e) Recursos materials i econòmics empleats.

f) Procés d’implementació: enfocament, descripció i desplegament de les diferents fases que han sigut necessàries per a desenvolupar la iniciativa innovadora.

g) Resultats obtinguts: descripció de les millores aconseguides a partir d’indicadors usats per a la valoració.

h) Innovació en servicis socials: justificació del caràcter innovador de l’actuació desenvolupada, aportant, si és el cas, dades sobre la transferència a altres entitats d’iniciativa social.

3. Haurà d’adjuntar-se, si és el cas, la documentació a què fa referència l’apartat 4 de l’article 12 de l’Orde de bases, acreditativa de les circumstàncies que es tindran en compte en cas d’empat.

4. Els treballs poden presentar-se en castellà o en valencià.

5. En cap cas es podrà presentar un treball o projecte ja presentat en convocatòries anteriors.

*Nové. Termini de presentació*

El termini de presentació serà de 20 dies i començarà l’endemà de la publicació de la resolució de la present convocatòria en el *Diari Oficial de la Generalitat Valenciana*.

*Dècim. Criteris d’admissió dels treballs*

Se seleccionaran els treballs fets per persones professionals de les administracions públiques locals o de les entitats d’iniciativa social el contingut de les quals complisca, almenys, un dels següents criteris:

a) Per als premis d’innovació i bones pràctiques en servicis socials en les administracions públiques locals:

1r. Disseny i implementació d’un pla, programa, projecte, actuacions, iniciatives o servicis innovadors en matèria de Sistema Públic de Servicis Socials: Programes de nova creació, o millores identificables sobre un preexistent.

2n. Optimització de l’organització i millora de processos.

3r. Creació i posada en marxa de xarxes i projectes de treball col·laboratius amb participació d’actors diversos.

4t. Introducció de noves figures i perfils professionals en equips interdisciplinaris.

5t. Creació d’aplicacions informàtiques o sistemes d’informació que agiliten els processos de gestió i generen instruments d’intervenció social.

6t. Aplicació d’investigacions vinculades a l’àmbit dels servicis socials, que tinguen per objecte la millora del funcionament dels processos d’atenció, intervenció, coordinació i gestió, la millora de la inclusió social i l’autonomia personal, orientades cap a la transformació social.

b) Per als premis d’innovació i bones pràctiques en servicis socials en les entitats d’iniciativa social:

1r. Disseny i desenvolupament d’un projecte o programa innovador en matèria de servicis socials: programes de nova creació o millores identificables sobre un de preexistent.

2n. Creació i posada en marxa de xarxes i projectes de treball col·laboratius amb participació de diverses entitats.

3r. Aplicació d’investigacions vinculades a l’àmbit dels servicis socials, que tinguen per objecte la millora del funcionament dels processos d’atenció, intervenció i coordinació, així com la millora de la inclusió social i l’autonomia personal.

*Onzé. Criteris de valoració*

1. Per a l’atorgament dels premis en les modalitats previstes en l’apartat quint de la present convocatòria, la ponderació que s’establix en el present apartat, fixant que el màxim de puntuació total que pot obtindre cada administració pública local o entitat d’iniciativa social, per si soles o agrupades, serà de 50 punts, la distribució dels quals es detalla en els criteris següents:

a) Qualitat del treball: fins a un màxim de 10 punts.

1r. Rigor científic en el disseny, diagnòstic, execució i avaluació; utilització de sistemes de qualitat; ús adequat d’indicadors de gestió i resultat; sistemes d’informació, justificació i claredat expositiva, etc. (fins a 5 punts).

2n. Interés, coherència i adequació de l’objecte, grau de vinculació del treball amb les prioritats de coneixement i millora en l’àmbit dels servicis socials, així com la seua adequació a la finalitat de la convocatòria (fins a 3 punts).

3r. Utilització de perspectives socials: perspectiva de gènere i d’infància, accessibilitat universal, igualtat, inclusió social, prevenció i autonomia personal (fins a 2 punts).

b) Novetat de l’objecte: fins a un màxim de 5 punts.

1r. Complexitat de l’objecte o del nombre de persones beneficiàries (zones vulnerables, intervenció comunitària, intervenció integral, etc.) (fins a 2 punts).

2n. Investigacions sobre problemàtiques rellevants emergents i/o amb escàs bagatge investigador en l’àmbit dels servicis socials (fins a 3 punts).

c) Aspectes relacionats amb les persones usuàries: fins a un màxim de 10 punts.

1r. Protecció i implementació dels drets de les persones usuàries (fins a 3 punts).

2n. Instruments de participació en el disseny, implementació i avaluació (fins a 2 punts).

3r. Participació de les persones usuàries en el disseny, el seguiment, la implementació i/o l’avaluació del projecte (fins a 5 punts).

d) Innovació en matèria de servicis socials: fins a un màxim de 10 punts.

1r. Innovació investigadora en la introducció d’objectius, metodologies, tècniques o instruments d’investigació innovadors en l’àmbit dels servicis socials (fins a 5 punts).

2n. Utilització d’innovacions tecnològiques (fins a 5 punts).

e) Resultats obtinguts: Fins a un màxim de 15 punts.

1r. Resultats avaluables i avaluats (fins a 4 punts).

2n. Eficiència respecte a la relació equilibrada de recursos i resultats (fins a 2 punts).

3r. Viabilitat i potencial d’aplicabilitat, facilitat de translació i implementació de la metodologia i/o els resultats del treball en la pràctica de la intervenció, formació, organització o gestió dels servicis socials (fins a 5 punts).

4t. Potencialitat de generalització: capacitat de poder ser replicat, escalat, estés i generalitzat a professionals, equips, entitats, administracions, àmbits de servicis socials, etc., al llarg del territori de la Comunitat Valenciana (fins a 4 punts).

2. Només podran accedir al premi aquells treballs que obtinguen un mínim de 25 punts, segons els criteris establits en el punt 1 d’este apartat.

*Dotzé. Ordenació i instrucció*

L’ordenació i instrucció del procediment correspon a la subdirecció general competent en matèria de formació, investigació i qualitat dels servicis socials que, d’ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

*Tretzé. Procediment de concessió i resolució*

1. El procediment de concessió dels premis serà en règim de concurrència competitiva.

2. Els tràmits per a omplir en el procediment es notificaran per via telemàtica.

3. La comissió tècnica de valoració establida en l’article 10 de l’Orde 10/2018, d’11 d’octubre, per la qual s’aproven les bases reguladores, examinarà les sol·licituds i propostes formulades, tenint en consideració la documentació presentada i els seus coneixements per a valorar estes propostes i, a través de l’òrgan instructor del procediment, elaborarà la proposta d’adjudicació d’estos premis.

4. En el moment de publicació i entrada en vigor de l’Orde 10/2018, d’11 d’octubre, el centre gestor Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials d’esta conselleria no existia, ja que la seua creació es va produir mitjançant el Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat (DOGV núm. 9647 de 25.07.2023) i, per tant, el crèdit pressupostari objecte dels premis que es convoquen pertanyia a un altre programa pressupostari.

Amb la creació de la Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials pel Decret 112/2023 esmentat, el crèdit dels premis que es convoquen mitjançant la present resolució pertany al subprograma pressupostari 313K00, d’esta Direcció General.

A la vista del que s’indica i tenint en compte la Resolució, de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l’exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, la resolució de la present convocatòria correspondrà a la persona titular de la Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials de la Vicepresidència S i Conselleria de Serveis Socials, Igualtat i Habitatge.

5. Per a la proposta d’adjudicació, en cas d’empat de les millors proposicions, les comissions tècniques de valoració tindran en compte:

a) Per al cas de les proposicions de la modalitat A, que les administracions públiques locals disposen d’un pla d’igualtat local.

b) Per al cas de les proposicions de la modalitat B, la preferència exigida en l’article 8 de la Llei 11/2003, de 10 d’abril, de la Generalitat, sobre l’estatut de les persones amb discapacitat, modificada per la Llei 9/2018, de 24 d’abril, de la Generalitat.

En els dos casos, si persistix l’empat, es dirimirà a favor de l’entitat que preveja, en els òrgans de govern respectius, la presència paritària d’hòmens i dones.

*Catorzé. Entrega dels premis*

L’entrega dels premis es podrà dur a terme en un acte públic organitzat per la Vicepresidència  i la Conselleria de Servicis Socials, Igualtat i Vivenda.

*Quinzé. Acceptació de la normativa reguladora*

La participació en esta convocatòria implica l’acceptació de la normativa que la regula.

Setzé. Termini de resolució i notificació

1. La resolució de la present convocatòria, així com la seua notificació, tindrà lloc en el termini màxim de sis mesos des de la data de la publicació i es farà pública en el web de la Vicepresidència i Conselleria de Servicis Socials, Igualtat i Vivenda i en el *Diari Oficial de la Generalitat Valenciana*.

2. Transcorregut el termini assenyalat sense que s’haja produït resolució expressa, s’entendrà que les sol·licituds han sigut desestimades, als efectes previstos per l’article 25. 1.a) de la Llei 39/2015, d’1 d’octubre, del procediment administratiu comú de les administracions públiques.

*Desseté. Incompatibilitat*

1. La concurrència a la convocatòria del premi és incompatible amb l’obtenció d’altres premis pel mateix projecte.

2. Serà incompatible formar part d’una comissió de valoració amb la participació en la convocatòria corresponent.

*Dihuité. Protecció de dades*

La gestió d’esta subvenció comporta el tractament de dades de caràcter personal, de manera que s’han d’aplicar les mesures i garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

En compliment del que disposa l’article 13 del reglament esmentat, la informació en matèria de protecció de dades és la següent:

a) Té la condició de responsable del tractament: la Vicepresidència i Conselleria de Servicis Socials, Igualtat i Vivenda.

b) Les dades del / de la delegat/ada de protecció de dades són les següents: passeig de l’Albereda, 16.46730 València. Correu electrònic: kke@fnv.gj

c) La finalitat per al tractament de dades personals serà la gestió de la concessió de subvencions.

d) Categories de dades: nom i cognoms, DNI/CIF/document identificatiu, adreça (postal i electrònica), firma o altres dades relacionades amb els documents presentats.

e) Les bases de legitimació general aplicables al tractament de dades seran les regulades en l’art. 6.1.c i e del Reglament general de protecció de dades (l’interés públic i l’obligació legal) en relació amb les normes específiques que regulen este procediment.

f) Les dades es comunicaran als destinataris o les categories de destinataris següents:

La Base de dades nacional de subvencions i la intervenció delegada; tot això, en compliment d’obligacions legals exigibles al responsable.

Així mateix, es publicaran les subvencions concedides en el portal de transparència amb indicació del seu import, objectiu o finalitat i beneficiaris.

g) Les dades es conservaran durant el temps necessari per a complir la finalitat per a la qual s’hagen recaptat i per a determinar les possibles responsabilitats que es puguen derivar d’esta finalitat i del tractament de les dades, i de conformitat amb la normativa d’arxius i documentació.

No obstant això, les dades personals es podran conservar durant períodes més llargs sempre que es tracten exclusivament amb finalitats d’arxiu en interés públic, finalitats d’investigació científica o històrica o finalitats estadístiques, sense perjuí de l’aplicació de les mesures tècniques i organitzatives apropiades a fi de protegir els drets i les llibertats de la persona interessada.

En tot cas, la informació que es publique en el portal de transparència hi estarà disponible durant l’any de concessió i l’any següent; passat este termini, les dades deixaran de ser públiques en este portal.

h) La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o oposició al tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent:

<https://sede.gva.es/va/inicio/procedimientos?id_proc=19306>

i) Sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar a la Delegació de Protecció de Dades de manera presencial o telemàtica de conformitat amb el que es preveu en l’enllaç següent: <https://sede.gva.es/va/inicio/procedimientos?id_proc=22826>

Això, sense perjuí de la possibilitat de reclamar davant de l’Agència Espanyola de Protecció de Dades.

Juntament amb la justificació de les ajudes, les persones beneficiàries hauran d’aportar la declaració responsable següent:

«He informat les persones de les quals aporte dades o documentació en este procediment de:

a) La comunicació d’estes dades a l’Administració per a tractar-les en l’àmbit de les seues competències i d’acord amb les finalitats del procediment.

b) La possibilitat que l’Administració faça consultes relacionades amb les seues dades per a comprovar, entre altres aspectes, que són veraces.

c) Del dret d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

Així mateix, declare que, en el cas que esta consulta requerisca per llei una autorització de la persona les dades de la qual es consultaran, dispose d’esta autorització, que estarà disponible a requeriment de l’Administració en qualsevol moment»

*Denové. Obligacions de transparència*

1. Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana, els corresponen com a entitat pública.

2. Les entitats privades beneficiàries de la subvenció han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben, durant el període d’un any, ajudes o subvencions públiques en una quantia superior a 100.000 euros.

b) Perceben, durant el període d’un any natural, ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 €.

c) Les ajudes o subvencions percebudes representen, almenys, el 40 % del total dels ingressos anuals, sempre que arriben, com a mínim, a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà a través de la pàgina web de l’entitat o bé a través de la plataforma TEP – Transparència Entitats Privades, de GVA Oberta, a la qual es pot accedir en [gvaoberta.gva.es/tep .](https://gvaoberta.gva.es/va/tep)

Esta informació s’haurà de publicar a partir de l’any següent a aquell en què s’hagen superat els llindars establits i s’haurà de mantindre publicada durant almenys quatre anys naturals.

3. Sense perjuí de les obligacions que es preveuen en els apartats anteriors, totes les entitats beneficiàries de subvencions han de donar la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l’activitat subvencionada.

4. Totes les entitats beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment, sense que este s’haja atés, l’òrgan que ha fet el requeriment podrà acordar, amb advertència i audiència a l’interessat, la imposició de multes coercitives en els termes que preveu l’article 5 de la Llei 1/2022.

5. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Vinté. Entrada en vigor*

Esta resolució entrarà en vigor l’endemà de la publicació en el *Diari Oficial de la Generalitat Valenciana*.

Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, recurs de reposició davant el mateix òrgan que l’ha dictada, en el termini d’un mes a comptar de l’endemà de la publicació, o bé, directament, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la publicació, de conformitat amb el que es preveu en l’article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 29 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda